May 19,2017
నిలిచిపోనున్న జీఎం షెవర్లే అమ్మకాలు
ముంబయి : జనరల్‌ మోటార్స్‌ (జీఎం) భారత్‌లో తన కార్ల అమ్మకాలను నిలిపివేయాలని నిర్ణయించింది. అమెరికా కేంద్రంగా పని చేస్తోన్న ఈ బహుళజాతి కంపెనీ ఈ ఏడాది చివరి నుంచి భారత్‌లో విక్రయాలను ఆపివేయనుంది. దీంతో జనరల్‌ మోటార్స్‌కు చెందిన షెవర్లే బ్రాండ్‌ కార్ల విక్రయాలు నిలిచిపోనున్నాయి. ప్రపంచంలో అత్యంత పోటీతత్వ మార్కెట్లలో భారత్‌ ఒక్కటిగా ఉంది. ఇక్కడ ఆ కంపెనీ అమ్మకాలు ఒక్క శాతం కంటే తక్కువగా నమోదుకావడం, గత మూడు, నాలుగేళ్లుగా కంపెనీ అమ్మకాలు వరుసగా పడిపోవడం ఇక్కడి మార్కెట్‌ నుంచి వైదొలగడానికి ప్రధాన కారణాలుగా ఉన్నాయని తెలుస్తోంది. అయితే అమ్మకాలు నిలిపివేసినప్పటికీ భారత్‌లో తయారీ కొనసాగిస్తామని ఆ కంపెనీ ప్రకటించింది. ఇక్కడ తయారు చేసినవాటిని ఎగుమతులు చేయనున్నట్లు తెలిపింది. భారత్‌ నుంచి ఎక్కువగా మెక్సికో, లాటిన్‌ అమెరికా దేశాలకు జనరల్‌ మోటార్స్‌ తన కార్లను ఎగుమతి చేస్తోంది. కార్ల విక్రయాలను నిలిపివేయాలని నిర్ణయించడంతో భారత్‌లోని జిఎం కంపెనీలో పనిచేస్తున్న 400 మంది ఉద్యోగులను తొలగిస్తున్నట్లు ఆ కంపెనీ ప్రకటించింది.
మీ స్నేహితులకు రికమెండ్ చెయ్యండి